b"\n_START_ARTICLE_\nMetro de Tolosa\n_START_SECTION_\nCaracter\xc3\xadstiques t\xc3\xa8cniques\n_START_PARAGRAPH_\nLes l\xc3\xadnies A i B s\xc3\xb3n de g\xc3\xa0lib estret i utilitzen el sistema VAL, que va \xc3\xa9sser desenvolupat per  Matra, que actualment \xc3\xa9s part de Siemens._NEWLINE_13 de les 18 estacions de la L\xc3\xadnia A, tenen andanes de nom\xc3\xa9s 52 metres de llarg, on nom\xc3\xa9s hi caben trens de 4 vagons. En aquestes, unes portes autom\xc3\xa0tiques de vidre separen les andanes de les vies, i s'obren quan s'obren les portes del tren quan est\xc3\xa0 estacionat a l'estaci\xc3\xb3. Per aix\xc3\xb2, cada plataforma ha d'\xc3\xa9sser absolutament recta. Dos cotxes nom\xc3\xa9s poden encabir de 150 a 200 persones.  _NEWLINE_Els trens utilitzen pneum\xc3\xa0tics de cautx\xc3\xba i s'alimenten amb un tercer carril de 750V de voltatge. Aquests poden pujar pendents de fins al 7%, assolir una velocitat m\xc3\xa0xima d'uns 60 km/h, i poden operar a la l\xc3\xadnia amb una freq\xc3\xbc\xc3\xa8ncia m\xc3\xa0xima de 65 segons._NEWLINE_Un centre de control regula la xarxa, vetlla per la seva seguretat i pot controlar els trens a dist\xc3\xa0ncia en el cas d'un incident o una avaria, ja que aquests circulen sense conductor.   _NEWLINE_Actualment, hi ha dos tipus de material rodant en circulaci\xc3\xb3: VAL 206 i VAL 208. El nom de la propera estaci\xc3\xb3 s'anuncia abans de cada parada i just despr\xc3\xa9s de la sortida de l'estaci\xc3\xb3 anterior. En els trens VAL 208, el nom de la propera estaci\xc3\xb3 i de les seves connexions es mostren en cada cotxe en un LEDS.\n_START_SECTION_\nL\xc3\xadnia A\n_START_PARAGRAPH_\nLa L\xc3\xadnia A t\xc3\xa9 18 estacions i 12.5 km d'extensi\xc3\xb3. S'est\xc3\xa9n des del centre comercial de Balmar travessant Tolosa, amb parades a Marengo (connexi\xc3\xb3 amb la principal estaci\xc3\xb3 de la SNCF de Tolosa, Tolosa-Matabiau), Capit\xc3\xb2li, Pla\xc3\xa7a Esquir\xc3\xb2l i la Universitat de Tolosa-Lo Miralh. Despr\xc3\xa9s de l'\xc3\xbaltima estaci\xc3\xb3, Bassacamba, hi ha les cotxeres de la l\xc3\xadnia. El Centre de Control Central tamb\xc3\xa9 es troba a les cotxeres.    _NEWLINE_Horari: 5:5am fins a mitjanit (0:42am divendres i dissabte). Est\xc3\xa0 en estudi per al 2015 una extensi\xc3\xb3 de 5 km al nord de la l\xc3\xadnia, cap a L'Union.\n_START_SECTION_\nL\xc3\xadnia B\n_START_PARAGRAPH_\nAquesta l\xc3\xadnia t\xc3\xa9 inicialment 20 estacions i 15 km d'extensi\xc3\xb3. Va \xc3\xa9sser oberta el 30 de juny de 2007. Les cotxeres estan situades al costat de les estacions de B\xc3\xb2rda-roja i Ramonvila.  A m\xc3\xa9s s'han constru\xc3\xaft noves estacions de bus a les estacions de B\xc3\xb2rda-roja, Universitat Pau Sabatier i Ramonvila.    _NEWLINE_Al gener de 2006, l'alcalde de Tolosa, Jean-Luc Moudenc va parlar d'una r\xc3\xa0pida decisi\xc3\xb3 sobre una extensi\xc3\xb3 sud de la l\xc3\xadnia B. En aquesta extensi\xc3\xb3 s'inclouen 5 km de l\xc3\xadnia en viaducte, travessant el Canal del Migdia i l'autopista A61, quatre estacions i final a Labeja-Innop\xc3\xb2l._NEWLINE_Una tercera l\xc3\xadnia est\xc3\xa0 prevista pel 2024."